昌崗路

昌崗路係中國廣東省廣州市入面嘅一條主幹道，喺海珠區入面，成條馬路係東西走向。西邊從鶴洞大橋底開始，一直向東去到東曉路同新港路嘅交界嗰頭。其中，曉港公園嘅南門就喺呢條馬路入面。

概要 
全長3.1公里，闊40米，雙向8——10車道。而呢條馬路分開咗西中東三條。

昌崗路嘅三條道路，起點到終點。
 昌崗西路：從鶴洞大橋底嗰度開始，一直去到工業大道北同工業大道中嘅交界嗰頭。
 昌崗中路：從工業大道北同工業大道中嘅交界開始，一直去到江南大道中同江南大道南嘅交界嗰頭。
 昌崗東路：從江南大道中同江南大道南嘅交界開始，一直去到東曉路同新港路嘅交界嗰度。

名 
呢條馬路之前唔係嗌「昌崗路」，而係嗌「南昌路」，因為佢附近有座「南昌崗」嘅山仔先至改咗噉嘅名。到咗1981年，由於嗰時條馬路嘅名同中國江西省南昌市嘅地名一樣，所以先至改咗名嗌而家嘅「昌崗路」。

經過嘅道路 

呢度啲路嘅順序係從西去到東嚟排嘅，其中加粗咗嘅字係主幹道：
南邊路
工業大道北、工業大道中、鶴洞大橋
寶崗大道
禮崗路
江南大道中、江南大道南
昌泰路
曉港西馬路
曉港中馬路
東曉路、東曉南路、新港路

特色 
呢條馬路嘅特色就係：喺昌崗西路嗰頭，由於佢喺鶴洞大橋嘅橋底，加上附近都係啲工廠嘅廠房同碼頭，所以入面一般都係啲貨運同上落班、行街啲人。而凈低嗰啲都係商業大樓同住宅嘅地區。

攷

廣州主幹道
海珠區